08/01/2015 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Resolución pola que se somete a información pública a solicitude de autorización dunha 2ª planta satélite de GNL para subministración á rede de gas natural na poboación de Ribeira, promovida por Gas Galicia SDG SA (exp.: IN627A 2014/9-0)

Para os efectos previstos no artigo 73 da Lei 34/1998, do 7 de outubro, do sector de hidrocarburos, no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, e no artigo 1 do Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP), sométese a información pública o seguinte proxecto de autorización administrativa: PETICIONARIO: Gas Galicia SDG SA, con CIF nº A15383284 e con enderezo para os efectos de notificación na rúa Lisboa, s/n, Edificio Área Central, local 31-HIJ, 15707 - Santiago de Compostela (A Coruña). ANTECEDENTES: O 28/01/2008 a Dirección Xeral de Enerxía e Minas ditou resolución pola que se outorgou a Gas Galicia SDG SA a autorización administrativa previa da rede de distribución de gas natural no termo municipal de Ribeira, que se publicou no Diario Oficial de Galicia (22/02/2008) e no Boletín Oficial da Provincia (16/02/2008); e o 10/07/2009 resolveu aprobar o proxecto de execución das instalacións correspondentes. O 10/07/2009 a Dirección Xeral de Enerxía e Minas ditou resolución pola que se outorgou a Gas Galicia SDG SA a autorización administrativa previa da planta satélite de gas natural licuado (Planta de GNL) para a subministración á rede de distribución de gas natural no termo municipal de Ribeira, e se aprobou o seu proxecto de execución. Esta primeira planta, que se instalou na parcela 1704 do polígono industrial Xaras, ten unha capacidade de almacenamento de GNL de 120 m 3 (1 depósito). Actualmente, na poboación de Ribeira existe un crecente aumento da demanda de gas natural, para usos domésticos, comerciais e industrias, o que fai necesaria a ampliación da capacidade de subministración de gas natural para poder cubrir esta crecente demanda. OBXECTO DA PETICIÓN: O obxecto da petición é a autorización administrativa e a aprobación do proxecto de execución da infraestrutura gasista consistente nunha segunda Planta de GNL para subministración á rede de distribución de gas natural na poboación de Ribeira (A Coruña). DESCRICIÓN DAS INSTALACIÓNS: A instalación proxectada consiste nunha Planta de GNL que se situará dentro de seis parcelas (1754-1759) no polígono industrial Xaras (referencias catastrais: 15074A938017540000UF, 15074A938017550000UM, 15074A938017560000UO, 15074A938017570000UK, 15074A938017580000UR e 15074A938017590000UD), no termo municipal de Ribeira. Estará composta polos seguintes compoñentes: sistema de almacenamento; sistema de gasificación, regulación e odorización; sistema de caldeiras para auga quente; sistema eléctrico e control; e edificios e obra civil. As características principais da instalación proxectada son as seguintes: - Capacidade de almacenamento de GNL: 199 m 3 (1 depósito horizontal de 199 m 3 ) - Presión máxima de servizo tanque almacenamento: 5 barg - Presión máxima de subministración a rede: 4 barg - Temperatura de subministración de GN: superior a 5 ºC - Capacidade de gasificación máxima: 2.436 Nm 3 /h TERMO MUNICIPAL: A solicitude afecta ao termo municipal de Ribeira, na provincia da Coruña. ORZAMENTO: Cincocentos corenta mil catrocentos vinte e cinco euros con sesenta céntimos (540.425,60 €). O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións, no prazo de 20 días a partir da data de publicación deste anuncio, podendo examinar o correspondente proxecto na Dirección Xeral de Enerxía e Minas, Edificio Administrativo San Caetano, bloque 5, planta 4ª, 15781 - Santiago de Compostela, así como na Xefatura Territorial da Coruña da Consellería de Economía e Industria, rúa Vicente Ferrer, 2, 15008 - A Coruña. Santiago de Compostela, 4 de decembro de 2014 O director xeral de Enerxía e Minas Ángel Bernardo Tahoces